CELEX: 62011TN0622
Language: et
Date: 2011-12-02 00:00:00
Title: Kohtuasi T-622/11 P: 2. detsembril 2011 esitatud apellatsioonkaebus Avaliku Teenistuse Kohtu 12. septembri 2011 aasta otsuse peale kohtuasjas F-98/10: Cervelli versus komisjon

4.2.2012   
            
            
               ET
            
            
               Euroopa Liidu Teataja
            
            
               C 32/37
            
         2. detsembril 2011 esitatud apellatsioonkaebus Avaliku Teenistuse Kohtu 12. septembri 2011 aasta otsuse peale kohtuasjas F-98/10: Cervelli versus komisjon
   (Kohtuasi T-622/11 P)
   2012/C 32/74
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Francesca Cervelli (Brüssel, Belgia) (esindaja: advokaat J. García-Gallardo Gil-Fournier)
   
      Teine menetluspool: Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tunnistada apellatsioonkaebus vastuvõetavaks;
            
         
               —
            
            
               tunnistada, et Francesca Cervelli esindajad on esitanud apellatsioonkaebuse F. Cervelli nimel ja tema huvides;
            
         
               —
            
            
               tühistada täies ulatuses Avaliku Teenistuse Kohtu 12. septembril 2011 antud kohtumäärus;
            
         
               —
            
            
               saata kohtuasi Avaliku Teenistuse Kohtule uueks sisuliseks arutamiseks.
            
         
      Väited ja peamised argumendid
   
   Apellatsioonkaebuse põhjenduseks esitab apellant kaks väidet.
   
               1.
            
            
               Esimene väide puudutab asjaolude ilmset hindamisviga, kuna Avaliku Teenistuse Kohus leidis, et apellandil ei ole õigus tugineda uue asjaolu ilmnemisele, mille aluseks on Üldkohtu 19. juuni 2007. aasta otsus kohtuasjas T-473/04: Asturias Cuerno vs. komisjon (kohtulahendite kogumikus ei avaldata). Apellant väidab, et nimetatud kohtuotsus on uus asjaolu, kuivõrd see kohtuotsus käsitleb sama olukorda, milles on apellant, ja põhiline osa selles kohtuotsuses sisalduvast analüüsist puudutab objektiivset küsimust, mitte kohtuasjaga seotud konkreetseid asjaolusid.
            
         
               2.
            
            
               Teine väide puudutab õigusnormi ilmset rikkumist, kuna Avaliku Teenistuse Kohus on andnud absoluutse eelise ametisse nimetava asutuse autonoomia põhimõttele tuginevale kaalutlusõigusele avaliku teenistuse ühtsuse põhimõtte ees.